CELEX: 62008CN0560
Language: sk
Date: 2008-12-17 00:00:00
Title: Vec C-560/08: Žaloba podaná 17. decembra 2008 – Komisia Európskych spoločenstiev/Španielske kráľovstvo

7.3.2009   
            
            
               SK
            
            
               Úradný vestník Európskej únie
            
            
               C 55/11
            
         Žaloba podaná 17. decembra 2008 – Komisia Európskych spoločenstiev/Španielske kráľovstvo
   (Vec C-560/08)
   (2009/C 55/18)
   Jazyk konania: španielčina
   Účastníci konania
   
      Žalobkyňa: Komisia Európskych spoločenstiev (v zastúpení: S. Pardo Quintillán, D. Recchia a J.-B. Laignelot, splnomocnení zástupcovia)
   
      Žalovaný: Španielske kráľovstvo
   Návrhy žalobkyne
   
               —
            
            
               určiť, že Španielske kráľovstvo si nesplnilo povinnosti, ktoré mu vyplývajú:
               
                           —
                        
                        
                           z článku 2 ods. 1, článku 3 ods. 1 alebo 2 v závislosti od jednotlivých prípadov, článku 4 a článku 5 smernice Rady 85/337/EHS (1) z 27. júna 1985 o posudzovaní vplyvov určitých verejných a súkromných projektov na životné prostredie v súvislosti s jednotlivými projektmi rozšírenia a/alebo prispôsobenia cesty M-501 v úsekoch 1, 2 a 4; z článku 6 ods. 2 a článku 8 smernice 85/337/EHS v súvislosti s jednotlivými projektmi rozšírenia a/alebo prispôsobenia cesty M-501 v úsekoch 2 a 4 a z článku 9 smernice 85/337/EHS v súvislosti s jednotlivými projektmi rozšírenia a/alebo prispôsobenia cesty M-501 v úsekoch 1, 2 a 4,
                        
                     
                           —
                        
                        
                           z článku 6 ods. 3 a 4 smernice Rady 92/43/EHS (2) z 21. mája 1992 o ochrane prirodzených biotopov a voľne žijúcich živočíchov a rastlín, vykladaného v spojení s článkom 7 uvedenej smernice, v súvislosti s jednotlivými projektmi rozšírenia a/alebo prispôsobenia cesty M-501 v úsekoch 1, 2 a 4 týkajúcich sa územia osobitnej ochrany vtákov ES 0000056 „Encinares del río Alberche y río Cofio“,
                        
                     
                           —
                        
                        
                           a zo smernice 92/43/EHS, vykladanej rozsudkami Súdneho dvora z 13. januára 2005 vo veci C-117/03 a zo 14. septembra 2006 vo veci C-244/05, ako aj z povinností vyplývajúcich z článku 12 ods. 1 písm. b) a d) uvedenej smernice v súvislosti s jednotlivými projektmi rozšírenia a/alebo prispôsobenia cesty M-501 v úseku 1 týkajúceho sa miesta, ktoré je navrhnuté ako lokalita európskeho významu ES3110005 „Cuenca del río Guadarama“, a v úsekoch 2 a 4 týkajúcich sa navrhovanej lokality európskeho významu ES3110007 „Cuencas de los ríos Alberche y Cofio“,
                        
                     
         
               —
            
            
               zaviazať Španielske kráľovstvo na náhradu trov konania.
            
         Žalobné dôvody a hlavné tvrdenia
   Žaloba podaná Komisiou sa týka projektov schválených alebo prípadne realizovaných španielskymi orgánmi v súvislosti s rozšírením alebo prispôsobením okresnej cesty M-201 (Autonómna oblasť Madrid). Komisia sa nazdáva, že Španielske kráľovstvo si v súvislosti s týmito projektami nesplnilo povinnosti, ktoré mu vyplývajú zo smernice 85/337, tak v jej pôvodnom znení, ako aj v zmenenom znení, a zo smernice 92/43 vykladanej v rozsudkoch Súdneho dvora z 13. januára 2005 vo veci C-117/03 a zo 14. septembra 2006 vo veci C-244/05.
   
      (1)  Ú. v. ES L 175, s. 40; Mim. vyd. 15/001, s. 248.
   
      (2)  Ú. v. ES L 206, s. 7; Mim. vyd. 15/002, s. 102.